એરફોર્સ ચીફે કહ્યું કેઆપણી પાસે એવી મહિલા પાઈલટ્સ છે, જે ટ્રાન્સપોર્ટ એરક્રાફટ અને હેલિકોપ્ટર ઉડાડે છે. હવે અમે તેમને ફાઈટર સ્ટ્રીમમાં લેવા ઇચ્છીએ છીએ, જેથી દેશની યુવા મહિલાઓનાં સપનાં પૂરાં થઈ શકે. જયાં સુધી નેવીની વાત છે ત્યાં મહિલાઓ વોરશિપ પર જતી નથી. આર્મીમાં પણ તેઓને લડવા મોકલાતી નથી, પરંતુ હવે સમય બદલાઈ રહ્યો છે. ફિઝિકલ ટફનેસ વધારવામાં પણ ટેકનોલોજી પણ મદદ કરી રહી છે. અમારા એરફોર્સમાં કેટલીયે મહિલાઓ છે, જેણે ફાઈટર એરક્રાફટ ઉડાડવાની હિંમત બતાવી છે. નેવીમાં મહિલાઓની ભાગીદારી ૨.૮ ટકા છે જયારે આર્મીમાં ૩ ટકા છે. આર્મીમાં પણ બોર્ડર પર મહિલાઓને મોકલવાની પરવાનગી નથી.